

**"Мал дәрiгерлiгi туралы" Қазақстан Республикасы Президентiнiң Заң күшi бар Жарлығын жүзеге асыру жөнiндегi шаралар туралы**

***Күшін жойған***

Қазақстан Республикасы Президентiнiң 1995 жылғы 25 шiлдедегі N 2377 Қаулысы. Күші жойылды - Қазақстан Республикасы Президентінің 2009 жылғы 18 маусымдағы N 829 Жарлығымен

*Ескерту. Күші жойылды - Қазақстан Республикасы Президентінің 2009.06.18*

 N 829

*Жарлығымен.*

      "Мал дәрiгерлiгi туралы" Қазақстан Республикасы Президентiнiң Заң күшi бар Жарлығын
 U952376\_
 жүзеге асыру мақсатында қаулы етемiн:

      Қазақстан Республикасының Министрлер Кабинетi 1996 жылғы 1 қаңтарға дейiн:

      республиканың мемлекеттiк мал дәрiгерлiгi қызметi органдарының жүйесi туралы және мемлекеттiк мал дәрiгерлiк қадағалау туралы Ережелердi, тиiстi бюджет қаражаты есебiнен мемлекеттiк мал дәрiгерлiгi қызметi органдары жүргiзетiн iндетке қарсы, емдеу, лаборатория-диагностикалық, радиологиялық және басқа мал дәрiгерлiк-санитарлық шаралар тiзбесiн бекiтсiн;

      мемлекеттiк шекара арқылы малды, мал өнiмдерi мен шикiзатын алып өту кезiнде мал дәрiгерлiк-санитарлық қадағалауды жүзеге асыру, жеке кәсiпкерлiк қызметпен шұғылдану құқығына лицензия беру тәртiбiн белгiлесiн;

      меншiк иесiнен малды оқшаулауға немесе оның пайдалануынан мал шаруашылығы өнiмдерiн алып қоюға жол беретiн мал ауруларының тiзбесiн бекiтсiн;

      Қазақстан Республикасының заң актiлерiн "Мал дәрiгерлiгi туралы" Қазақстан Республикасы Президентiнiң Заң күшi бар Жарлығымен сәйкестендiру туралы ұсыныс енгiзсiн;

      Қазақстан Республикасы Үкiметiнiң шешiмдерiн "Мал дәрiгерлiгi туралы" Қазақстан Республикасы Президентiнiң заң күшi бар Жарлығымен сәйкестендiрсiн;

      Республика министрлiктерiнiң, мемлекеттiк комитеттерi мен ведомстволарының "Мал дәрiгерлiгi туралы" Қазақстан Республикасы Президентiнiң заң күшi бар Жарлығына қайшы келетiн нормативтiк актiлерiнiң қайта қаралуын және күшi жойылуын қамтамасыз етсiн.

*Қазақстан Республикасының*

*Президентi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК